
Az intertemporális döntések anomáliái - avagy a jó hitelek a hiperbolikus diszkontálás alapján

Dolgozatomban egy olyan újabb megközelítését mutatom meg az intertemporális döntéshozatalnak, amely a neoklasszikus közgazdaságtanban használt diszkontált hasznosság modell anomáliát kiküszöbölve ad egy pontosabb képet a fogyasztói viselkedésről. Ehhez felhasználom majd Loewenstein – Prelec [1992] hiperbolikus diszkontálási modelljét, amely a fogyasztói viselkedést már pontosabban képes leírni (Lippai László [2009]), mint a konstans diszkontrátát alkalmazó hagyományos modell.
Ezért először áttekintem a diszkontált hasznosság modellből eredő anomáliákat, majd az új modell eredményeit felhasználva ismertetem az idő függvényében konstans és a hiperbolikus diszkontráta különbségéből adódó lehetőségeket a hitelfelvétel folyamatában.
Ezáltal dolgozatomban bemutatom, hogy milyen feltételek mellett tudnak kölcsönösen előnyös hitelszerződést kötni, és egyben kitérek arra, hogy e modell alapján milyen megfontolások útján tudná egy bank a profitját úgy növelni, hogy az intézkedések ellenére még mindig kedvező legyen a fogyasztó számára a hitelfelvétel. Majd egy egyszerű gya-korlati példán keresztül megjelenítem, hogy ez a banki magánhitelezésben megvalósult-e.



